ende dese goede van dre sijden comen sijn So hoept daneel voirs als
mombore sijns wijfs voirg dat hem volgen selen die voirs twee
boende beemts die welke met meer ande goeden gevallen waen ter
deylingen janne voirs vander meynartshoven diemen hiet van hu
bertinghen wouts brueder voirs diemen hiet goutacker welken
woute daer teghen gevallen waen tot sijnre deylingen die goede
te thienen en daer omtrent gelegen Seet voert dat na de doot
joffr magrieten van coudenbge voirs die tochtersse was vanden
voirs twee boenden beemts een tminacie en uutsprake gesciedde
bider goeder stat van bruessele als dat katline nu daneels wijf
van zurpele voirs was die naeste levende van jans goede wilen
vander meynartshoven diemen het van hubertingen voert
seeght daneel voirs al waest also dat int gedinge te loeven
enighe psonen tuyghden dat willems wijf wilen was vand
meynartshoven geheeten was magriete nochtan salme claerlic
vijnden dat sij genaemt was agnete van hubtingen niet min
dat gae daert sculdich es te ghaen een yegelijc dreeght sijn
conde Ende alle poenten biedt daneel voirs te thoenen met
alsulker conden als hij daer toe gecrighen can ende metten
minsten daer hij int recht met liden mach en daer die waerh
keert daer wilt hij oic ken en niet vorder en vermedt hij
hem hopende na de wairheit die hij biedt dat hem als moboe
katlinen sijns wijfs voirs die voirg twee boende beemts
volgen selen Ende wilt jan de juede des ptie sijn so genueges
hier op antwordt jan de jode met sinen
hem een vonisse
gelevden voerspreke ende seet dat hem ze verwondt dat daneel
van zurpele dese aensprake te hemwart gedaen heeft en leydt
in hoeden der scepen dat daneel aen en sprect maer twee boende
beemts want jan wilen van hubtingen aldaer houden was vier
boender beemts en also mochte daneel wel verdoelt sijn dat
hij dese twee boende meer aensprect dan dander twee want
die goede die woute de witte aldaer houden es waen van
des selfs jans goeden seet voert want die voirs goede comen
sijn van jans van hubtingen moeder en dat joffr lijsbeth jans
wijf wilen was van kyemen die naeste levende daer af es en
vander zijden daer af die voirs goede comen sijn En jan de jode
voirs tot allen rechte en versterffenissen dat jan van kymnen
en sijn wijf wilen was aen de voirs goede hadden met hoefs
rechte comen es en daer in gegoedt So hoept hij dat hij blive
sal inde voirs goede en in sijn possessie ende hedt also geweest